கேள்வி: இருமெத்தில் கார்பனேட்டு - தயாரிப்பு பற்றி தகவல் சொல்.
பதில்: 1997 ஆம் ஆண்டில் இருமெத்தில் கார்பனேட்டின் உலக உற்பத்தி ஒரு நாளைக்கு 1000 பீப்பாய்கள் என மதிப்பிடப்பட்டது. உலகளவில் இதன் உற்பத்தி ஆசியா, மத்திய கிழக்கு மற்றும் ஐரோப்பாவில் மட்டுமே உள்ளது. டைமெத்தில் கார்பனேட்டு பாரம்பரியமாக பாசுச்சீன் மற்றும் மெத்தனால் ஆகியவற்றை வினைபுரியச் செய்து தயாரிக்கப்படுகிறது. மெத்தில் குளோரோஃபார்மேட்டு ஓர் இடைநிலையாக உற்பத்தி செய்யப்படுகிறது: : COCl2 + CH3OH → CH3OCOCl + HCl : CH3OCOCl + CH3OH → CH3OCO2CH3 + HCl இந்தத் தொகுப்பு வழி பெரும்பாலும் ஆக்சிசனேற்ற கார்பனைலேற்ற வினையால் மாற்றப்பட்டுள்ளது. இந்தச் செயல்பாட்டில், கார்பன் மோனாக்சைடும் ஓர் ஆக்சிசனேற்றியும் CO2+ அயனிக்கு சமமானதை வழங்குகின்றன. :: CO + 1/2 O2 + 2 CH3OH → (CH3O)2CO + H2O எத்திலீன் கார்பனேட்டு அல்லது புரோப்பைலீன் கார்பனேட்டு மற்றும் மெத்தனால் ஆகியவற்றின் மாற்று எசுத்தராக்கல் வினை மூலம் இது தொழில்துறை ரீதியாகவும் தயாரிக்கப்படுகிறது. முறையே இது எத்திலீன் கிளைக்கால் அல்லது புரோப்பைலீன் கிளைக்கால் ஆகியவற்றை வழங்குகிறது. இந்த பாதை மெத்தனால்-இருமெத்தில் கார்பனேட்டு கொதிநிலை மாறா கலைவயால் சிக்கலாகிறது. இதற்கு கொதிநிலை மாறா கலைவயை வடிகட்டுதல் அல்லது பிற நுட்பங்கள் தேவைப்படுகின்றன.